বিদ্রোহী (গান)
বিদ্রোহী গান বাংলাদেশের জাতীয় কবি কাজী নজরুল ইসলাম রচিত কবিতা বিদ্রোহী'র সুরারোপিত সংগীত সংস্করণ। ১৯৪৯, মতান্তরে ১৯৫২ সালে সংক্ষিপ্তাকারে ‘বিদ্রোহী’ কবিতায় সুরারোপ করেছিলেন বাংলাদেশের প্রবাদ- প্রতিম সংগীতগুরু, লোক ও নজরুলসংগীতশিল্পী এবং সুরকার গিরীন চক্রবর্তী। আর এতে কন্ঠ দিয়েছিলেন সংগীতশিল্পী শেখ লুৎফর রহমান এবং অভিনেতা ও গায়ক আরিফুল হক। ১৯৬৫ সালে বিদ্রোহী’ কবিতায় সম্পূর্ণ নতুন এবং আধুনিক জোড়ালো একটি সুরারোপ করেছিলেন বাংলাদেশের শহীদ গায়ক ও সুরকার আলতাফ মাহমুদ।